Nicola De Angelis

Nicola de Angelis (født 23. januar 1939 i Pozzaglia Sabina i provinsen Rieti i Italia, død 16. juni 2023 i Montefiascone i Lazio) var en italiensk ordensgeistlig og katolsk biskop av Peterborough i Canada.

Liv og virke

Bakgrunn 
Nicola de Angelis inntrådte inn i 1959 for kongregasjonen Filii Immaculatae Conceptionis («Sønner av den uplettede unnfangelse», også kalt Conceptionisti). I 1967 immigrerte han til Canada og begynte på teologistudiene ved St. Augustine's Seminary i Toronto.

Prest 
Han ble presteviet for sin kongregasjon den 6. desember 1970 i Toronto av erkebiskop Philip Francis Pocock. Filii Immaculatae Conceptionis er fortrinnsvis en kongregasjon for lekmenn, men kan også ha presteviede medlemmer.

I løpet av årene i Toronto ble fader De Angelis utnevnt til ministerens rådgivende komité for utdanning i Ontario. På 1970- og begynnelsen av 1980-tallet var han involvert i erkebispedømmets senatkomité og også i de flere italienske kulturkomiteer.

Han ble utnevnt til generalkasserer i sin religiøse kongregasjon i 1984, og flyttet til Roma for å utføre denne oppgaven.

Hjelpebiskop i Toronto 
Pave Johannes Paul II utnevnte ham den 27. april 1992 til hjelpebiskop i Toronto og titulærbiskop av Remesiana. Erkebiskopen av Toronto, Aloysius Matthew Ambrozic, bispeviet ham den 24. juni samme år; medkonsekratorer var Leonard James Wall, erkebiskop av Winnipeg, og Thomas Benjamin Fulton, biskop av Saint Catharines.

Biskop av Peterborough 
Den 28. desember 2002 ble han utnevnt av Johannes Paul II til biskop av Peterborough, som ligger i den kanadiske provinsen Ontario.

Pave Frans innvilget den 8. april 2014 hans aldersbetingede avskjedssøknad.

Han døde den 16. juni 2023 på Ospedale Villa Santa Margarita i Montefiascone i sitt fødeland Italia.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Kardinal Ildebrando Antoniutti  (1898-1974) *1936
 Erkebiskop Philip Francis Pocock (1906-1984) *1922
 Kardinal Aloysius Matthew Ambrozic  (1930-2011) *1976
 Biskop Nicola De Angelis  (1939-2023) *1992

Referanser

Eksterne lenker 
 

Italienske katolske biskoper
Ikkekanadiske katolske biskoper i Canada
Canadiske katolske biskoper
Italienske medlemmer av katolske ordener
Canadiske medlemmer av katolske ordener
Linjen Rebiba
Personer fra provinsen Rieti